แบงก์ไทยหนี้เสียพุ่งฉุดเชื่อมั่นนักลงทุน
ฟิทช์ฯ เตือนหนี้เสียไทยพุ่งแตะระดับสูงสุดภายในสิ้นปีนี้ คาดกดดันความเชื่อมั่นนักลงทุน
22 มิ.ย. 2560

ฟิทช์ฯ เตือนหนี้เสียไทยพุ่งแตะระดับสูงสุดภายในสิ้นปีนี้ คาดกดดันความเชื่อมั่นนักลงทุนนายพาสันติ์ สิงหะ ผู้อำนวยการอาวุโส ฝ่ายสถาบันการเงิน บริษัท ฟิทช์ เรทติ้งส์ ประเทศไทย ให้สัมภาษณ์บลูมเบิร์กว่า อัตราการขยายตัวของหนี้ที่ไม่ก่อให้เกิดรายได้ (เอ็นพีแอล) ของไทย มีแนวโน้มจะพุ่งแตะระดับสูงสุดในปลายปี 2560 และแม้เศรษฐกิจไทยจะชะลอตัวลง แต่การขยายตัวราว 3% บ่งชี้ว่าอัตราขยายตัวของหนี้เสียมีแนวโน้มชะลอลงในอีกไม่กี่เดือนข้างหน้า แต่จะค่อยๆ ทะยานขึ้นภายในสิ้นปีนี้ หรือหลังจากนั้นนายพาสันติ์ เสริมว่า ฟิทช์ฯ ยังมีมุมมองเชิงลบต่อภาคธนาคารของไทย หลังข้อมูลจากธนาคารแห่งประเทศไทย (ธปท.) ระบุว่า หนี้เสียในระบบธนาคารพาณิชย์พุ่งขึ้นมาอยู่ที่ 2.94% ของสินเชื่อคงค้างในไตรมาสแรก สูงสุดนับตั้งแต่ปี 2554 สะท้อนว่าภาคธนาคารของไทยกำลังประสบความท้าทาย ท่ามกลางเศรษฐกิจขยายตัวอ่อนแรง และหนี้ครัวเรือนปรับสูงขึ้นทั้งนี้ ฟิทช์ฯ คาดว่า สัดส่วนเอ็นพีแอลและยอดสินเชื่อจัดชั้นกล่าวถึงพิเศษ (เอสเอ็ม) จะขยายตัวแตะ 6.6% ในไตรมาสแรกปีนี้ และแตะระดับสูงมากภายในสิ้นปีนี้ ขณะที่สัดส่วนหนี้เสียของจีนไตรมาสแรกปีนี้ขยายตัวเพียง 1.74% โดยความเสี่ยงหนี้เสียที่เพิ่มขึ้นจะบั่นทอนความเชื่อมั่นของนักลงทุน